Neuvoston asetus (ETY) N:o 1431/82, annettu 18 päivänä toukokuuta 1982, herneitä ja härkäpapuja koskevista erityistoimenpiteistä



Virallinen lehti nro L 162 , 12/06/1982 s. 0028 - 0030

Suomenk. erityispainos Alue 3 Nide 15 s. 0031

Espanjank. erityispainos: Luku 03 Nide 25 s. 0170

Ruotsink. erityispainos Alue 3 Nide 15 s. 0031

Portugalink. erityispainos: Luku 03 Nide 25 s. 0170



NEUVOSTON ASETUS (ETY) N:o 1431/82, annettu 18 päivänä toukokuuta 1982, herneitä ja härkäpapuja koskevista erityistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että eläinten ravinnoksi tarkoitettujen herneiden ja härkäpapujen tuotannon merkitys yhteisölle kasvaa; tämän tuotannon kehittämisen edistämiseksi olisi jatkettava aiheellisten tukitoimenpiteiden säätämistä, koska tuotanto joutuu suoraan kilpailemaan tullitta kolmansista maista tuotavien öljykakkujen kanssa, eläinten ravinnoksi tarkoitettujen herneiden ja härkäpapujen myynnin on tapahduttava tasapainoisin kilpailun edellytyksin soijakakkujen kanssa ja taattava samalla tuottajille kohtuullinen korvaus; soijakakkujen hintataso, jolla edellä mainitut tavoitteet voidaan toteuttaa, voidaan määrittää eläinten ravinnoksi tarkoitettujen herneiden ja härkäpapujen tukijärjestelmän käynnistävällä kynnyshinnalla, soijakakkujen ravintoarvo on erilainen kuin herneiden ja härkäpapujen, ja kun otetaan huomioon hintasuhde soijakakkujen ja herneiden ja härkäpapujen välillä, tietty prosenttiosuus maailmanmarkkinoilla noteerattujen soijakakkujen käynnistyshinnan ja keskihinnan välisestä erotuksesta vastaa sitä tukea, joka olisi syytä myöntää edellä mainitun tavoitteen saavuttamiseksi, ihmisravinnoksi tarkoitettujen herneiden ja härkäpapujen tuotanto on vaikeuksissa, koska kolmansista maista tuodaan näitä tuotteita alennetuilla tulleilla; olisi syytä säätää aiheellisista tukitoimenpiteistä markkinointivuosiksi 1982/1983 ja 1983/1984, ihmisravinnoksi tarkoitettujen herneiden ja härkäpapujen myynnin on tapahduttava tasapainoisin kilpailun edellytyksin tuontiherneiden ja -härkäpapujen kanssa ja taattava samalla tuottajalle kohtuullinen korvaus; herneiden ja härkäpapujen hintataso, jolla edellä mainitut tavoitteet voidaan toteuttaa, voidaan määrittää ihmisravinnoksi tarkoitettujen tuotteiden kohdehinnalla, kolmansista maista tuotuja ihmisravinnoksi tarkoitettuja herneitä ja härkäpapuja tarjotaan yleisesti yhteisön tuotteiden hintoja alhaisemmilla hinnoilla; olisi syytä myöntää kohdehinnan ja maailmanmarkkinahinnan välisen erotuksen suuruista tukea, tämän järjestelmän soveltamisen helpottamiseksi tukea olisi myönnettävä yrityksille, jotka käyttävät herneitä ja härkäpapuja; jotta maanviljelijät hyötyisivät tukijärjestelmästä, tuen myöntämisen edellytyksenä olisi taattava vähintään vähimmäishinnan maksaminen viljelijöille, yhteisö vastaa tämän asetuksen soveltamiseen liittyvistä velvoitteista jäsenvaltioille aiheutuvista kustannuksista yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), 2 ja 3 artiklan mukaisesti, ja tämän asetuksen tarkoituksena on muun muassa korvata eläinten ravinnoksi käytettäviä herneitä ja härkäpapuja koskevista erityistoimenpiteistä 22 päivänä toukokuuta 1978 annettu neuvoston asetus (ETY) N:o 1119/78(), sellaisena kuin se on viimeksi muutettuna asetuksella (ETY) N:o 1459/80(), ja tämän vuoksi olisi kumottava asetus (ETY) N:o 1119/78; kun otetaan kuitenkin huomioon toisaalta tämän asetuksen voimaantulopäivä ja toisaalta tukijärjestelmän yleisten sääntöjen ja soveltamista koskevien yksityiskohtaisten sääntöjen voimaan saattamiseen tarvittava aika, olisi siirrettävä markkinointivuoden 1982/1983 alkamista, ON ANTANUT TÄMÄN ASETUKSEN: 1 artikla Vahvistetaan erityistoimenpiteitä: - herneille, lukuun ottamatta kahviherneitä, jotka kuuluvat yhteisen tullitariffin alanimikkeeseen 07.05 B I, - härkäpavuille, jotka kuuluvat tämän tariffin alanimikkeeseen 07.05 B III. 2 artikla 1. Yhteisölle vahvistetaan vuosittain ennen 1 päivää elokuuta seuraavana vuonna alkavaa markkinointivuotta varten perustamissopimuksen 43 artiklan 2 kohdassa määrättyä menettelyä noudattaen: a) tuen käynnistävä kynnyshinta, jäljempänä "käynnistyshinta", kun 1 artiklassa tarkoitettuja tuotteita käytetään eläinten ravinnoksi; b) kohdehinta, kun näitä tuotteita käytetään ihmisravinnossa. 2. Soijakakkujen käynnistyshinta vahvistetaan tasolle, joka mahdollistaa 1 artiklassa tarkoitettujen tuotteiden käytön rehuissa tavanomaisin öljykakkujen kanssa käytävän kilpailun edellytyksin ja takaa herneiden ja härkäpapujen tuottajille kohtuulliset tulot. 3. Herneiden ja härkäpapujen kohdehinta vahvistetaan tuottajille kohtuulliselle hintatasolle, ottaen huomioon yhteisön hankintatarpeet. 4. Käynnistys- ja kohdehintoja sovelletaan koko kyseessä olevan markkinointivuoden ajan; markkinointivuosi kestää 1 päivään heinäkuuta 30 päivään kesäkuuta. Markkinointivuosi 1982/1983 kestää kuitenkin 1 päivään elokuuta 1982 30 päivään kesäkuuta 1983. 5. Käynnistys- ja kohdehinta koskevat vakiolaatua, ja ne vahvistetaan tukkumyyntivaiheessa. Neuvosto määrittää tämän laadun 1 kohdassa tarkoitettua menettelyä noudattaen. 3 artikla 1. Jos 4 artiklan 1 kohdan mukaisesti määritetty soijakakkujen maailmanmarkkinoiden keskihinta on alhaisempi kuin käynnistyshinta, myönnetään 1 artiklassa tarkoitetuille, yhteisössä korjatuille ja rehujen valmistuksessa käytettäville tuotteille tukea. Tämä tuki on 45 prosenttia näiden kahden hinnan välisestä erotuksesta. 2. Jos 1 artiklassa tarkoitettujen tuotteiden 4 artiklan 2 kohdan mukaisesti määritetty maailmanmarkkinoiden keskihinta on alhaisempi kuin markkinointivuonna voimassa oleva kohdehinta, myönnetään näiden kahden hinnan välisen erotuksen suuruista tukea yhteisössä korjatuille ihmisravinnossa käytettäville tuotteille. 3. Tukea myönnetään ainoastaan sellaisille mainittuja tuotteita eläinten ravinnoksi tai ihmisravinnoksi käyttäville käyttäjille, jotka: - täyttävät tukeen oikeuttavat edellytykset ja - takaavat, että tuottajalle on maksettu ainakin vähimmäishinta. Tämä vähimmäishinta vahvistetaan tasolle, joka takaa tuottajille kohtuullisen korvauksen, kun otetaan huomioon markkinoiden vaihtelut sekä kyseisten tuotteiden kuljetuskustannukset tuotantoalueilta jalostusalueille. Tämä hinta vahvistetaan samaan aikaan ja samaa menettelyä noudattaen kuin käynnistyshinta ja kohdehinta. Se koskee vakiolaatua. 4. Tuen maksaa se jäsenvaltio, jonka alueella näiden ihmisravinnoksi tai eläinten ravinnoksi tarkoitettujen tuotteiden käyttö tapahtuu. 5. Neuvosto antaa määräenemmistöllä komission ehdotuksesta: a) yleiset säännöt tuen myöntämisestä; b) tukioikeuden tarkastusta koskevat yksityiskohtaiset säännöt; tämä tarkastus voidaan tehdä niin yhteisössä korjatuille kuin kolmansista maista peräisin oleville herneille ja härkäpavuille; viimeksi mainittujen tarkastukseen voi liittyä vakuus; c) edellä 3 kohdassa tarkoitetut edellytykset. 6. a) Komissio vahvistaa 3 artiklan 1 kohdassa tarkoitetun tuen määrän määräajoin. b) Edellä 3 artiklan 2 kohdassa tarkoitettu tuen määrä vahvistetaan ainakin kerran jokaiseksi markkinointivuodeksi ja ennen sen alkamista kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78() 12 artiklassa säädettyä menettelyä noudattaen. 7. Yksityiskohtaiset säännöt tämän artiklan soveltamisesta annetaan asetuksen (ETY) N:o 1117/78 12 artiklassa säädettyä menettelyä noudattaen. 4 artikla 1. Soijakakkujen maailmanmarkkinoiden keskihinta, joka lasketaan yhteisön rajanylityspaikan mukaan ja suhteutetaan tarvittaessa 2 artiklan 5 kohdassa tarkoitettuun vakiolaatuun, määritetään maailmanmarkkinoiden suotuisimpien ostomahdollisuuksien perusteella. Neuvosto vahvistaa määräenemmistöllä komission ehdotuksesta maailmanmarkkinahinnan määrittämisperusteet. 2. Herneiden ja härkäpapujen maailmanmarkkinahinta, joka lasketaan yhteisön rajanylityspaikan mukaan ja suhteutetaan tarvittaessa 2 artiklan 5 kohdassa tarkoitettuun vakiolaatuun, määritetään maailmanmarkkinoiden suotuisimpien ostomahdollisuuksien perusteella. Neuvosto vahvistaa määräenemmistöllä komission ehdotuksesta maailmanmarkkinahinnan määrittämisperusteet. Tämä hinta voi vaihdella sen mukaan, ovatko kyseessä herneet vai härkäpavut. 3. Yksityiskohtaiset säännöt tämän artiklan soveltamisesta annetaan asetuksen (ETY) N:o 1117/78 12 artiklassa säädettyä menettelyä noudattaen. 5 artikla Jäsenvaltioiden ja komission on toimitettava toisilleen tämän asetuksen soveltamiseksi tarvittavat tiedot. Nämä tiedot kootaan asetuksen (ETY) N:o 1117/78 12 artiklassa säädettyä menettelyä noudattaen. Yksityiskohtaiset säännöt näiden tietojen toimittamisesta ja jakelusta annetaan samaa menettelyä noudattaen. 6 artikla Kumotaan asetus (ETY) N:o 1119/78 1 päivään elokuuta 1982. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään elokuuta 1982. Kun kyseessä ovat ihmisravinnoksi käytettävät tuotteet, sitä sovelletaan ainoastaan markkinointivuosina 1982/1983 ja 1983/1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1982. Neuvoston puolesta Puheenjohtaja P. de KEERSMAEKER () EYVL N:o C 104, 26.4.1982, s. 25 () EYVL N:o C 114, 6.5.1982, s. 1 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87 () EYVL N:o L 142, 30.5.1978, s. 8 () EYVL N:o L 146, 12.6.1980, s. 3 () EYVL N:o L 142, 30.5.1978, s. 1